**Súťažné podklady k zriadeniu dynamického nákupného systému s názvom**

**„DNS na nákup výpočtovej techniky a zariadení na špeciálne použitie“**

podľa § 58 až § 61 a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Osoby zodpovedné za stanovenie predmetu dynamického nákupného systému a výpočet predpokladanej hodnoty dynamického nákupného systému:

 .........................................

 Mgr. Emil Tóth

 riaditeľ ORIS

 .........................................

 Ing. Richard Woltemar, PhD.

 generálny riaditeľ SIKT

Súlad súťažných podkladov so zákonom o verejnom obstarávaní potvrdzuje:

 .......................................

 Mgr. Ing. Adriana Gajdošová

 riaditeľka ODVO

Za verejného obstarávateľa MZVEZ SR:

 ........................................

 Ing. Silvia Hríbová

 generálna riaditeľka SEVS

##### Obsah súťažných podkladov

A.1 - Pokyny pre hospodárske subjekty

Časť I. Všeobecné informácie

1. Identifikácia verejného obstarávateľa, základné pravidlá dynamického nákupného systému a definícia pojmov
2. Predmet dynamického nákupného systému
3. Kategórie dynamického nákupného systému
4. Predpokladaná hodnota dynamického nákupného systému
5. Platobné podmienky
6. Typ zmluvy
7. Miesto dodania
8. Trvanie dynamického nákupného systému

Časť II. Komunikácia a vysvetľovanie

1. Komunikácia medzi verejným obstarávateľom a hospodárskymi subjektami
2. Vysvetľovanie a doplnenie dokumentov

Časť III. Predkladanie žiadostí o účasť/žiadostí o zaradenie do dynamického nákupného systému

1. Obsah žiadosti o účasť/žiadosti o zaradenie do dynamického nákupného systému
2. Vyhotovenie žiadosti o účasť/žiadosti o zaradenie do dynamického nákupného systému
3. Jazyk žiadosti o účasť/žiadosti o zaradenie do dynamického nákupného systému
4. Náklady na vypracovanie žiadosti o účasť/žiadosti o zaradenie do dynamického nákupného systému

Časť IV. Predloženie žiadosti o účasť/žiadosti o zaradenie do dynamického nákupného systému

1. Predloženie žiadosti o účasť/žiadosti o zaradenie do dynamického nákupného systému
2. Registrácia a autentifikácia hospodárskeho subjektu

Časť V. Otváranie a vyhodnotenie žiadostí o účasť/žiadostí o zaradenie do dynamického nákupného systému

1. Otváranie žiadostí o účasť/žiadostí o zaradenie do dynamického nákupného systému
2. Vyhodnotenie splnenia podmienok účasti/oznámenie o zaradení alebo nezaradení záujemcu do dynamického nákupného systému

Časť VI. Konflikt záujmov a aplikácia zákona o verejnom obstarávaní

1. Konflikt záujmov
2. Aplikácia zákona o verejnom obstarávaní

 **Príloha k časti A.1 - "Predstavenie skupiny dodávateľov"**

 **A.2 - Kritériá na vyhodnotenie ponúk**

 **A.3 - Podmienky účasti**

 **Príloha k časti A.3 - "Čestné vyhlásenie o splnení podmienky účasti"**

###  **B.1 - Predmet dynamického nákupného systému**

B.2 - Obchodné podmienky

**Príloha č. 1 k časti B.2 - "Vzorová zmluva pre kategóriu č. 1 DNS"(samostatný dokument)**

**Príloha č. 2 k časti B.2 - "Vzorová zmluva pre kategóriu č. 2 a kategóriu č. 3 DNS" (samostatný dokument)**

**Príloha č. 3 k časti B.2 - "Vzorová rámcová dohoda pre kategóriu č. 1 DNS" (samostatný dokument)**

**Príloha č. 4 k časti B.2 - "Vzorová rámcová dohoda pre kategóriu č. 2 a kategóriu č. 3 DNS" (samostatný dokument)**

**A.1 - Pokyny pre hospodárske subjekty**

### **Časť I.**

### **Všeobecné informácie**

#### Identifikácia verejného obstarávateľa, základné pravidlá dynamického nákupného systému a definícia pojmov

 Názov organizácie: Ministerstvo zahraničných vecí a európskych záležitostí Slovenskej republiky

 odbor verejného obstarávania

 IČO: 00699021

 Sídlo organizácie: Hlboká cesta č. 2, 833 36 Bratislava

 Odkaz na elektronický prostriedok: <https://josephine.proebiz.com>

#### Dynamický nákupný systém (ďalej aj „DNS“) je podľa § 58 ods. 1 zákona o verejnom obstarávaní elektronický proces určený na obstarávanie tovaru, stavebných prác alebo služieb bežne dostupných na trhu definovaných minimálne v rozsahu skupiny podľa slovníka obstarávania, ktorých charakteristiky spĺňajú požiadavky verejného obstarávateľa alebo obstarávateľa.

#### Záujemcom sa na účely tohto DNS rozumie hospodársky subjekt, ktorý predložil žiadosť o účasť/požiadal o zaradenie do jednej alebo viacerých kategórií DNS.

#### Žiadosť o účasť/žiadosť o zaradenie do DNS je prejavom vôle záujemcu, že za podmienok stanovených v dokumentoch k zriadeniu DNS na predmet „DNS na nákup výpočtovej techniky a zariadení na špeciálne použitie“ chce byť zaradený do kategórie/kategórií DNS, na ktorú/ktoré záujemca predložil žiadosť o účasť/žiadosť o zaradenie do DNS.

#### Žiadosť o účasť/žiadosť o zaradenie do DNS sa predkladá prostredníctvom elektronického prostriedku JOSEPHINE.

#### Do kategórie DNS budú zaradení všetci záujemcovia, ktorí predložia žiadosť o účasť/žiadosť o zaradenie do tejto kategórie DNS a preukážu splnenie podmienok účasti osobného postavenia a na ktorých sa nevzťahuje niektorý z dôvodov vylúčenia stanovený zákonom o verejnom obstarávaní.

#### Výsledkom prvej fázy postupu verejného obstarávateľa bude zriadenie DNS.

#### DNS sa považuje za zriadený vtedy, keď verejný obstarávateľ oznámi všetkým záujemcom, ktorí doručili žiadosť o účasť/žiadosť o zaradenie do DNS v základnej lehote na predkladanie žiadostí o účasť/žiadostí o zaradenie do DNS, informáciu o zaradení alebo nezaradení do DNS.

#### Základnou lehotou na predkladanie žiadostí o účasť/žiadostí o zaradenie do DNS je lehota uvedená v oznámení o vyhlásení verejného obstarávania, ktorým verejný obstarávateľ uverejnil zámer zriadiť DNS na predmet „DNS na nákup výpočtovej techniky a zariadení na špeciálne použitie“.

#### Dodatočnou lehotou na predkladanie žiadostí o účasť/žiadostí o zaradenie do DNS sa rozumie obdobie po uplynutí základnej lehoty na predkladanie žiadostí o účasť/žiadostí o zaradenie do DNS do ukončenia trvania DNS.

#### Pri obstarávaní v rámci DNS sa použije postup užšej súťaže, ak v § 58 až 61 zákona o verejnom obstarávaní nie je ustanovené inak.

#### Druhou fázou DNS sa rozumie zadávanie zákaziek v zriadenom DNS.

#### Pri zadávaní zákaziek v rámci zriadeného DNS bude verejný obstarávateľ zasielať výzvu na predkladanie ponúk tým záujemcom, ktorí budú zaradení v príslušnej kategórií DNS, v ktorej sa zákazka bude zadávať. Podrobný opis predmetu zákazky a všetky informácie potrebné na predloženie ponuky budú súčasťou dokumentácie k zákazke zadávanej v rámci zriadeného DNS.

#### Cieľom zriadenia DNS je umožniť verejnému obstarávateľovi flexibilné zadávanie zákaziek v súlade so zákonom o verejnom obstarávaní podľa svojich aktuálnych potrieb.

#### Verejný obstarávateľ bude zadávať konkrétne zákazky v DNS samostatne pre jednotlivé kategórie DNS v nepravidelných intervaloch a rôznom rozsahu. Pri zadávaní konkrétnych zákaziek vo všetkých kategóriách DNS sa ponuky sa nebudú predkladať formou katalógu. Pri zadávaní zákaziek v rámci zriadeného DNS môže byť uplatnené sociálne a/alebo environmentálne hľadisko.

#### Nezaradený hospodársky subjekt v príslušnej kategórií DNS nebude oprávnený predložiť ponuku na zákazku zadávanú v tejto kategórií.

#### Ponukou sa rozumie ponuka predložená zaradeným záujemcom v príslušnej kategórii DNS do zákazky zadávanej v rámci príslušnej kategórie DNS. DNS bude otvorený a počas jeho trvania budú do DNS zaradení noví záujemcovia v súlade s bodom 1.5 tejto časti súťažných podkladov.

####

#### Predmet dynamického nákupného systému

#### Spoločný slovník obstarávania (CPV):

#### Hlavný predmet:

#### 30210000-4 – Stroje na spracovanie údajov (hardvér)

#### Doplňujúce predmety

#### 30121100-4 – Fotokopírovacie stroje

#### 30213000-5 - Osobné počítače

#### 30213100-6 - Prenosné počítače

#### 30216110-0 - Skenery na používanie s počítačom

#### 30230000-0 - Zariadenia súvisiace s počítačmi

#### 30231000-7 - Počítačové monitory a konzoly

#### 30231300-0 – Zobrazovacie jednotky (obrazovky)

#### 30231310-3 - Ploché displeje

#### 30232000-4 - Periférne vybavenie

#### 30232100-5 - Tlačiarne a zapisovače

#### 30233160-0 - Páskové zálohové pamäte

#### 30233300–4 – Čítačky kariet smart

#### 30234000-8 - Pamäťové médiá

#### 30234600-4 – Flash pamäť

#### 30236000-2 – Rôzne počítačové vybavenie

#### 30236100-3 - Zariadenia na rozšírenie pamäti

#### 30236110-6 – Pamäť s náhodným prístupom (RAM)

#### 30237240-4 – Webová kamera

#### 30237410–6 – Počítačová myš

#### 30237450-8 – Grafické tablety

#### 30237460-1 – Počítačové klávesnice

#### 31154000-0 - Zdroje nepretržitého/stáleho napájania

#### 32400000-7 – Siete

#### 32413100-2 - Sieťové smerovače

#### 32420000-3 – Sieťové zariadenia

#### 32422000-7 – Sieťové komponenty

#### 48624000-8 – Softvérový balík pre operačný systém osobného počítača (PC)

#### 48820000-2 - Servery

#### 48822000-6 – Počítačové servery

#### Predmetom zákaziek zadávaných v zriadenom DNS bude dodávka výpočtovej techniky a zariadení na špeciálne použitie vrátane dopravy do sídla verejného obstarávateľa. Úspešný uchádzač, ktorému bude zadaná konkrétna zákazka v zriadenom DNS, bude povinný zabezpečiť poskytnutie záručného servisu na dodaný tovar. Predmetom zákaziek zadávaných v DNS môže byť aj úvodná inštalácia a inicializačné zapojenie/spustenie dodaného tovaru. Predmetom zákaziek zadávaných v zriadenom DNS môže byť aj doplnková podpora k dodanému tovaru (napr. expresná oprava, expresná výmena zariadenia za nové po dobu opravy nefunkčného zariadenia), ktorá je na trhu štandardne poskytovaná výrobcom dodaného tovaru.

1. **Kategórie dynamického nákupného systému**

#### DNS bude rozdelený do nasledovných kategórií

Kategória č. 1: Servery a sieťové prvky

Kategória č. 2: Stolové počítače, prenosné počítače a periférne zariadenia

Kategória č. 3: Zariadenia na špeciálne použitie

#### Hospodársky subjekt môže predložiť žiadosť o účasť/žiadosť o zaradenie do DNS na jednu, dve alebo všetky kategórie DNS. Kategóriu/kategórie, na ktorú/ktoré hospodársky subjekt predloží žiadosť o účasť/žiadosť o zaradenie do DNS, si vyberie hospodársky subjekt v elektronickom prostriedku JOSEPHINE.

#### Určujúcimi charakteristikami, na základe ktorých verejný obstarávateľ pristúpil k rozdeleniu DNS na jednotlivé kategórie, sú rôzne druhy tovarov tvoriace predmet DNS a z toho vyplývajúci rôzny okruh potenciálnych dodávateľov, ktorí môžu mať záujem o predloženie ponuky na zákazky zadávané v zriadenom DNS.

#### Predpokladaná hodnota dynamického nákupného systému

#### Predpokladaná hodnota DNS bola určená v súlade s § 6 ods. 10 zákona o verejnom obstarávaní ako maximálna predpokladaná hodnota všetkých zákaziek, ktorých zadanie sa predpokladá počas trvania DNS vo výške 3 900 000 € bez DPH.

#### Platobné podmienky

#### Preddavok na cenu ani zálohu verejný obstarávateľ nebude poskytovať. Vlastná platba bude realizovaná formou bezhotovostného platobného styku na základe vystavenej faktúry.

####  Typ zmluvy

#### Verejný obstarávateľ s úspešným uchádzačom konkrétnej zákazky zadanej v rámci zriadeného DNS uzatvorí zmluvu alebo rámcovú dohodu. Vzorové zmluvy a vzorové rámcové dohody tvoria prílohy k časti B.2 „Obchodné podmienky“ týchto súťažných podkladov. Verejný obstarávateľ môže zmluvné podmienky uvedené v predchádzajúcej vete meniť podľa aktuálnych potrieb. Podrobnosti budú uvedené v dokumentácii týkajúcej sa postupu zadávania konkrétnej zákazky v zriadenom DNS.

#### Miesto dodania

7.1 Miestom dodania zákaziek zadávaných v zriadenom DNS bude sídlo verejného obstarávateľa.

#### Trvanie dynamického nákupného systému

* 1. DNS bude trvať od jeho zriadenia do uplynutia 48 mesiacov alebo do vyčerpania predpokladanej hodnoty DNS, podľa toho, čo nastane skôr.

### **Časť II.**

### **Komunikácia a vysvetľovanie**

#### Komunikácia medzi verejným obstarávateľom a hospodárskymi subjektami

* 1. Poskytovanie vysvetlení, odovzdávanie podkladov a komunikácia (ďalej len „komunikácia“) medzi verejným obstarávateľom a hospodárskymi subjektami sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah tejto komunikácie a zaručí ochranu dôverných a osobných údajov. Verejný obstarávateľ umožňuje hospodárskym subjektom komunikovať s verejným obstarávateľom v českom jazyku.
	2. Verejný obstarávateľ bude pri komunikácii s hospodárskymi subjektami postupovať v zmysle § 20 zákona o verejnom obstarávaní prostredníctvom komunikačného rozhrania elektronického prostriedku JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a hospodárskymi subjektami.
	3. JOSEPHINE je na účely tohto verejného obstarávania softvér na elektronizáciu zadávania zákaziek postupmi podľa zákona o verejnom obstarávaní. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie elektronického prostriedku JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia,

- Google Chrome alebo

- Microsoft Edge.

* 1. Ďalej je nutné mať v internetovom prehliadači povolený javascript a zapnuté cookies. Návod, ako v internetovom prehliadači povoliť cookies, je dostupný na <https://proebiz.com/sk/podpora>.
	2. Verejný obstarávateľ odporúča hospodárskym subjektom, ktorí chcú byť informovaní o prípadných aktualizáciách týkajúcich sa tohto DNS prostredníctvom notifikačných e-mailov, aby zaklikli tlačidlo „ZAUJÍMA MA TO“ (v pravej hornej časti obrazovky).
	3. Podania a dokumenty súvisiace s uplatnením revíznych postupov sú medzi verejným obstarávateľom a hospodárskymi subjektami doručované elektronicky prostredníctvom komunikačného rozhrania elektronického prostriedku JOSEPHINE. Doručovanie námietok vo vzťahu k Úradu pre verejné obstarávanie je upravené v §170 ods. 9 písm. b) zákona o verejnom obstarávaní.
	4. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom.
	5. Pravidlá pre doručovanie – zásielka sa považuje za doručenú hospodárskemu subjektu, ak jej adresát bude mať objektívnu možnosť oboznámiť sa s jej obsahom, t.j. akonáhle sa dostane zásielka do sféry jeho dispozície. Za okamih doručenia zásielky sa v elektronickom prostriedku JOSEPHINE považuje okamih jej odoslania a to v súlade s funkcionalitou elektronického prostriedku.
	6. Ak je odosielateľom zásielky verejný obstarávateľ, tak hospodárskemu subjektu bude na ním určený kontaktný e-mail bezodkladne odoslaná informácia o tom, že k DNS existuje nová zásielka/správa. Hospodársky subjekt sa prihlási do elektronického prostriedku a v komunikačnom rozhraní DNS bude mať zobrazený obsah komunikácie – zásielky, správy. Hospodársky subjekt si môže v komunikačnom rozhraní zobraziť celú históriu komunikácie s verejným obstarávateľom.
	7. Ak je odosielateľom zásielky hospodársky subjekt, tak po prihlásení do elektronického prostriedku JOSEPHINE a k predmetnému DNS, môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v elektronickom prostriedku JOSEPHINE.

#### Vysvetľovanie a doplnenie dokumentov

#### Hospodársky subjekt môže požiadať o vysvetlenie informácií uvedených v oznámení o vyhlásení verejného obstarávania, súťažných podkladoch alebo v inej sprievodnej dokumentácii prostredníctvom komunikačného rozhrania elektronického prostriedku JOSEPHINE podľa pravidiel komunikácie uvedených v bode 9 tejto časti súťažných podkladov.

#### Odpoveď na žiadosť o vysvetlenie údajov zo strany ktoréhokoľvek hospodárskeho subjektu verejný obstarávateľ oznámi bezodkladne všetkým hospodárskym subjektom, ktorí postupovali podľa bodu 9.5 tejto časti súťažných podkladov a uverejní ho v elektronickom prostriedku JOSEPHINE v dokumentácií k verejnému obstarávaniu.

#### V prípade potreby môže verejný obstarávateľ doplniť/upraviť informácie uvedené v súťažných podkladoch alebo inej dokumentácií súvisiacej s DNS.

### **Časť III.**

### **Predkladanie žiadostí o účasť/žiadostí o zaradenie do dynamického nákupného systému**

1. **Obsah žiadosti o účasť/žiadosti o zaradenie do dynamického nákupného systému**
	1. V žiadosti o účasť/žiadosti o zaradenie do DNS je záujemca povinný predložiť:
2. **identifikačné údaje záujemcu** (v prípade skupiny dodávateľov za každého člena skupiny): obchodný názov, sídlo alebo miesto podnikania, IČO, IČ DPH, DIČ, bankové spojenie, číslo bankového účtu;
3. **doklady/dokumenty, ktorými záujemca preukazuje splnenie podmienok účasti** **osobného postavenia** stanovené v časti A.3 „Podmienky účasti“ týchto súťažných podkladov alebo jednotný európsky dokument, ktorým v zmysle § 39 zákona o verejnom obstarávaní záujemca doklady predbežne nahradí;
4. **vyplnený a podpísaný dokument** „**Predstavenie skupiny dodávateľov**“ podľa vzoru uvedeného v prílohe k tejto časti súťažných podkladov (vyplní iba záujemca, ktorý predkladá žiadosť o účasť/žiadosť o zaradenie do DNS ako skupina dodávateľov);
5. **plnú moc** v prípade, ak za záujemcu dokumenty tvoriace obsah žiadosti o účasť/žiadosti o zaradenie do DNS podpisuje splnomocnená osoba.

#### Vyhotovenie žiadosti o účasť/žiadosti o zaradenie do dynamického nákupného systému

* 1. Žiadosť o účasť/žiadosť o zaradenie do DNS musí byť verejnému obstarávateľovi predložená prostredníctvom príslušného rozhrania elektronického prostriedku JOSEPHINE (podrobnosti sú uvedené v bode 15.1 tejto časti súťažných podkladov).
	2. Ak žiadosť o účasť/žiadosť o zaradenie do DNS záujemca nepredloží v základnej lehote, môže ju predložiť kedykoľvek po jej uplynutí v dodatočnej lehote počas trvania DNS.
	3. Po úspešnom predložení žiadosti o účasť/žiadosti o zaradenie do DNS do elektronického prostriedku JOSEPHINE bude záujemcovi odoslaný notifikačný informatívny e-mail.

#### Jazyk žiadosti o účasť/žiadosti o zaradenie do dynamického nákupného systému

* 1. Žiadosť o účasť/žiadosť o zaradenie do DNS sa predkladá v štátnom jazyku (slovenský jazyk) a môže sa predkladať aj v českom jazyku. Ak je doklad alebo dokument vyhotovený v inom ako slovenskom alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu predloženom podľa predchádzajúcej vety, rozhodujúci je úradný preklad do slovenského jazyka.

#### Náklady na vypracovanie žiadosti o účasť/žiadosti o zaradenie do dynamického nákupného systému

* 1. Všetky náklady a výdavky spojené s prípravou a predložením žiadosti o účasť/žiadosti o zaradenie do DNS znáša záujemca bez finančného nároku voči verejnému obstarávateľovi.

### **Časť IV.**

### **Predloženie žiadosti o účasť/žiadosti o zaradenie do dynamického nákupného systému**

#### Predloženie žiadosti o účasť/žiadosti o zaradenie do DNS

* 1. Žiadosť o účasť/žiadosť o zaradenie do DNS musí byť vložená do elektronického prostriedku JOSEPHINE umiestnenom na webovej adrese <https://josephine.proebiz.com/sk/tender/68870/summary>. Hospodársky subjekt si po prihlásení do elektronického prostriedku JOSEPHINE v prehľade - zozname obstarávaní vyberie verejné obstarávanie „DNS na nákup výpočtovej techniky a zariadení na špeciálne použitie“ a predloží svoju žiadosť o účasť/žiadosť o zaradenie do DNS na ním zvolenú kategóriu/ním zvolené kategórie do určeného formulára na príjem žiadostí o účasť/žiadostí o zaradenie do DNS, ktorý nájde v záložke „Ponuky a žiadosti“.
	2. Základná lehota na predkladanie žiadostí o účasť/žiadostí o zaradenie do DNS je stanovená v oznámení vyhlásení verejného obstarávania. Ak záujemca predloží žiadosť o účasť/žiadosť o zaradenie do DNS v dodatočnej lehote na predkladanie žiadostí o účasť/žiadostí o zaradenie DNS, splnenie podmienok účasti bude vyhodnotené do 10 pracovných dní (v odôvodnených prípadoch do 15 pracovných dní) od doručenia žiadosti o účasť/žiadosti o zaradenie do DNS v súlade s § 60 ods. 13 zákona o verejnom obstarávaní.
	3. V prípade, ak záujemca predloží žiadosť o účasť/žiadosť o zaradenie do DNS iným spôsobom ako elektronicky podľa pravidiel stanovených v týchto súťažných podkladoch, nesplní podmienky na predloženie žiadosti o účasť/žiadosti o zaradenie do DNS a nebude zaradený do DNS.
1. **Registrácia a autentifikácia hospodárskeho subjektu**
	1. Hospodársky subjekt má možnosť registrovať sa do elektronického prostriedku JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Manuál registrácie v elektronickom prostriedku JOSEPHINE je dostupný na nasledovnom mieste <https://store.proebiz.com/docs/josephine/sk/Manual_registracie_SK.pdf>.
	2. Predkladanie žiadostí o účasť/žiadostí o zaradenie do DNS je umožnené iba autentifikovaným hospodárskym subjektom. Autentifikáciu je možné vykonať týmito spôsobmi
2. v elektronickom prostriedku JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V elektronickom prostriedku je autentifikovaný hospodársky subjekt, ktorého pomocou eID registruje jeho štatutár. Autentifikáciu vykonáva poskytovateľ elektronického prostriedku JOSEPHINE a to v pracovných dňoch v čase od 8:00 do 16:00 hod. O dokončení autentifikácie je hospodársky subjekt informovaný e-mailom.
3. nahraním kvalifikovaného elektronického podpisu (napríklad podpisu eID) štatutára hospodárskeho subjektu na kartu užívateľa po registrácii a prihlásení do elektronického prostriedku JOSEPHINE. Autentifikáciu vykoná poskytovateľ elektronického prostriedku JOSEPHINE a to v pracovných dňoch v čase od 8:00 do 16:00 hod. O dokončení autentifikácie je hospodársky subjekt informovaný e-mailom.
4. vložením dokumentu preukazujúceho osobu štatutára na kartu užívateľa po registrácií, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ elektronického prostriedku JOSEPHINE a to v pracovných dňoch v čase od 8:00 do 16:00 hod. O dokončení autentifikácie je hospodársky informovaný e-mailom.
5. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ elektronického prostriedku JOSEPHINE a to v pracovných dňoch v čase od 8:00 do 16:00 hod. O dokončení autentifikácie je hospodársky subjekt informovaný e-mailom.

###

### **Časť V.**

### **Otváranie a vyhodnotenie žiadostí o účasť/žiadostí o zaradenie do dynamického nákupného systému**

#### Otváranie žiadostí o účasť/žiadostí o zaradenie do dynamického nákupného systému

* 1. Elektronický prostriedok JOSEPHINE v súlade s § 60 ods. 4 zákona o verejnom obstarávaní zabezpečí sprístupnenie predložených žiadostí o účasť/žiadostí o zaradenie do DNS až po uplynutí základnej lehoty na predkladanie žiadostí o účasť/žiadostí o zaradenie do DNS. Otváranie žiadostí o účasť/žiadostí o zaradenie do DNS bude neverejné.

#### Vyhodnotenie splnenia podmienok účasti/oznámenie o zaradení alebo nezaradení záujemcu do dynamického nákupného systému

* 1. Komisia na vyhodnotenie splnenia podmienok účasti zriadená verejným obstarávateľom vykoná vyhodnotenie splnenia podmienok účasti stanovených v časti A.3 „Podmienky účasti“ týchto súťažných podkladov.
	2. Vyhodnotenie splnenia podmienok účasti záujemcov bude založené na posúdení splnenia podmienok účasti týkajúcich sa osobného postavenia.
	3. Záujemca, ktorého tvorí skupina dodávateľov, preukazuje splnenie podmienok účasti osobného postavenia za každého člena skupiny osobitne.
	4. V prípade potreby vysvetlenia alebo doplnenia predložených dokladov bude verejný obstarávateľ postupovať podľa § 40 ods. 4 písm. a) zákona o verejnom obstarávaní.
	5. Záujemca môže v zmysle § 39 zákona o verejnom obstarávaní predbežne nahradiť požadované doklady preukazujúce splnenie podmienok účasti osobného postavenia jednotným európskym dokumentom. Informácie a pokyny na vyplnenie jednotného európskeho dokumentu sú zverejnené na webovom sídle Úradu pre verejné obstarávanie na adrese <https://www.uvo.gov.sk/jednotny-europsky-dokument-pre-verejne-obstaravanie-602.html>.
	6. Záujemcu, ktorý splnil podmienky účasti a u ktorého neexistuje dôvod na vylúčenie podľa zákona o verejnom obstarávaní, verejný obstarávateľ zaradí do príslušnej kategórie/príslušných kategórií DNS (podľa toho, na ktorú kategóriu/ktoré kategórie záujemca predložil žiadosť o účasť/žiadosť o zaradenie do DNS), o čom informuje záujemcu. V opačnom prípade verejný obstarávateľ informuje záujemcu o jeho nezaradení do DNS. V tejto informácii verejný obstarávateľ uvedie dôvody rozhodnutia, poučenie o možnosti opakovane podať žiadosť o účasť/žiadosť o zaradenie do DNS a lehotu, v ktorej môže byť doručená námietka.
	7. Ak počas trvania DNS verejný obstarávateľ nemá za preukázané, či zaradený záujemca spĺňa všetky stanovené podmienky účasti, požiada ho o vysvetlenie alebo doplnenie dokladov na preukázanie splnenia podmienky účasti.

###

### **Časť VI.**

### **Konflikt záujmov a aplikácia zákona o verejnom obstarávaní**

#### Konflikt záujmov

* 1. Verejný obstarávateľ zabezpečí, aby nedošlo ku konfliktu záujmov.
	2. Konflikt záujmov zahŕňa najmä situácie, keď osoba, ktorá môže ovplyvniť výsledok alebo priebeh verejného obstarávania, má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s DNS.
	3. Verejný obstarávateľ je povinný prijať primerané opatrenia a vykonať nápravu, ak zistí konflikt záujmov. Opatreniami podľa predchádzajúcej vety sú najmä vylúčenie zainteresovanej osoby z procesu prípravy alebo realizácie DNS alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, bude verejný obstarávateľ postupovať v súlade s § 40 ods. 6 písm. f) zákona o verejnom obstarávaní.

#### Aplikácia zákona o verejnom obstarávaní

* 1. Skutočnosti neupravené v týchto súťažných podkladoch sa spravujú príslušnými ustanoveniami zákona o verejnom obstarávaní.

### **Príloha k časti A.1 „Pokyny pre hospodárske subjekty“**

**Predstavenie skupiny dodávateľov**

1. Vyhlasujeme, že o zaradenie do dynamického nákupného systému žiadame ako skupina dodávateľov, zložená z členov skupiny.............................................................................................. .......................................................................................................................................................................................................................................................................................................................................................................................................................................................................................*(uviesť pre všetkých členov skupiny: obchodné meno, sídlo/miesto podnikania, IČO, meno, priezvisko a funkciu osoby/osôb oprávnených konať za člena skupiny)*.
2. Skupina dodávateľov udeľuje splnomocnenie

.......................................................................................................................................................... ,

*(obchodné meno, sídlo alebo miesto podnikania jedného z členov skupiny dodávateľov)*

na základe ktorého je člen skupiny dodávateľov oprávnený komunikovať, prijímať pokyny a konať za skupinu dodávateľov vo veciach týkajúcich sa dynamického nákupného systému na predmet *„DNS na nákup výpočtovej techniky vrátane zariadení na špeciálne použitie.“*

Dátum: ......................................... Podpis: ............................................

 *[vypísať meno, priezvisko a funkciu*

*oprávnenej osoby za člena skupiny dodávateľov]*

 Podpis: ............................................

 *[vypísať meno, priezvisko a funkciu*

*oprávnenej osoby za člena skupiny dodávateľov]*

*Poznámky:*

* *Formulár vyplní iba záujemca, ktorý predkladá žiadosť o účasť/žiadosť o zaradenie do DNS ako skupina dodávateľov*
* *Vyžaduje sa podpis každého člena skupiny dodávateľov alebo osoby/osôb oprávnenej/oprávnených konať za každého člena skupiny dodávateľov*

**A.2 - Kritériá na vyhodnotenie ponúk**

Vyhodnocovanie ponúk predložených v konkrétnych zákazkách zadávaných v rámci zriadeného DNS bude neverejné. Ponuky uchádzačov sa budú vyhodnocovať na základe kritéria „najnižšia cena“ alebo na základe kritéria „najlepší pomer ceny a kvality“. Podrobná špecifikácia kritérií na vyhodnotenie ponúk bude uvedená v dokumentoch týkajúcich sa konkrétnych zákaziek zadávaných v zriadenom DNS. Verejný obstarávateľ sa pred začatím postupu zadávania zákazky v zriadenom DNS rozhodne, či použije elektronickú aukciu alebo nie. V prípade použitia elektronickej aukcie verejný obstarávateľ uvedie podrobné informácie o elektronickej aukcii v dokumentoch súvisiacich so zadávaním takejto zákazky v zriadenom DNS.

###

**A.3 – Podmienky účasti**

Záujemca musí spĺňať nasledovné podmienky účasti týkajúce sa osobného postavenia stanovené v § 32 ods. 1 zákona o verejnom obstarávaní:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov ([§ 170 ods. 21](https://www.slov-lex.sk/ezbierky-fe/pravne-predpisy/SK/ZZ/2003/461/#paragraf-170.odsek-21) zákona č. [461/2003 Z. z.](https://www.slov-lex.sk/ezbierky-fe/pravne-predpisy/SK/ZZ/2003/461/) o sociálnom poistení v znení neskorších predpisov, [§ 25 ods. 5](https://www.slov-lex.sk/ezbierky-fe/pravne-predpisy/SK/ZZ/2004/580/#paragraf-25.odsek-5) zákona č. [580/2004 Z. z.](https://www.slov-lex.sk/ezbierky-fe/pravne-predpisy/SK/ZZ/2004/580/) o zdravotnom poistení a o zmene a doplnení zákona č. [95/2002 Z. z.](https://www.slov-lex.sk/ezbierky-fe/pravne-predpisy/SK/ZZ/2002/95/) o poisťovníctve a o zmene a doplnení niektorých zákonov v znení neskorších predpisov) v Slovenskej republike a v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (zákon č. [199/2004 Z. z.](https://www.slov-lex.sk/ezbierky-fe/pravne-predpisy/SK/ZZ/2004/199/) Colný zákon a o zmene a doplnení niektorých zákonov v znení neskorších predpisov, zákon č. [563/2009 Z. z.](https://www.slov-lex.sk/ezbierky-fe/pravne-predpisy/SK/ZZ/2009/563/) o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike a v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Záujemca preukáže splnenie podmienok účasti stanovených v § 32 ods. 1 zákona o verejnom obstarávaní nasledovne:

a) písm. a) doloženým výpisom z registra trestov nie starším ako tri mesiace alebo zápisom do zoznamu hospodárskych subjektov podľa § 152 zákona o verejnom obstarávaní,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace alebo zápisom do zoznamu hospodárskych subjektov podľa § 152 zákona o verejnom obstarávaní,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace alebo zápisom do zoznamu hospodárskych subjektov podľa § 152 zákona o verejnom obstarávaní,

d) písm. d) doloženým potvrdením príslušného súdu nie starším ako tri mesiace alebo zápisom do zoznamu hospodárskych subjektov podľa § 152 zákona o verejnom obstarávaní,

e) písm. e) doloženým dokladom o oprávnení dodávať tovar alebo poskytovať službu, ktorý zodpovedá predmetu DNS alebo zápisom do zoznamu hospodárskych subjektov podľa § 152 zákona o verejnom obstarávaní,

f) písm. f) doloženým čestným vyhlásením alebo zápisom do zoznamu hospodárskych subjektov podľa § 152 zákona o verejnom obstarávaní.

Verejný obstarávateľ overí, či je záujemca zapísaný v zozname hospodárskych subjektov podľa § 152 zákona o verejnom obstarávaní. Verejný obstarávateľ uzná rovnocenný zápis k zápisu v zozname hospodárskych subjektov alebo potvrdenie o zápise vydané príslušným orgánom iného členského štátu, ktorým záujemca preukazuje splnenie podmienok účasti osobného postavenia. Verejný obstarávateľ musí prijať aj iný rovnocenný doklad predložený záujemcom.

V súlade s § 32 ods. 3 zákona o verejnom obstarávaní verejný obstarávateľ uvádza, že záujemca nemusí predkladať doklady preukazujúce splnenie podmienok účasti stanovených v § 32 ods. 1 zákona o verejnom obstarávaní, pretože verejný obstarávateľ je oprávnený použiť údaje z informačných systémov verejnej správy podľa osobitného predpisu (zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov).

Zrušenie povinnosti predkladať doklad podľa § 32 ods. 2 písm. e) zákona o verejnom obstarávaní sa vzťahuje len na právnické osoby a fyzické osoby so sídlom, miestom podnikania alebo obvyklým pobytom v Slovenskej republike, ktoré sú zapísané v Registri právnických osôb, podnikateľov a orgánov verejnej moci (tieto osoby sú vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov).

Ak záujemca požaduje, aby verejný obstarávateľ zabezpečil výpis z registra trestov, v žiadosti o účasť/ žiadosti o zaradenie do DNS uvedie údaje podľa § 12 ods. 4 písm. a) zákona č. 192/2023 Z. z. o registri trestov a o zmene a doplnení niektorých zákonov v znení neskorších predpisov za všetky fyzické osoby podľa § 32 ods. 1 písm. a) zákona o verejnom obstarávaní, t.j. je povinný poskytnúť verejnému obstarávateľovi údaje potrebné na vyžiadanie výpisu z registra trestov (kompletne vyplniť formulár pre získanie uvedeného dokladu, ktorý je možné nájsť na nasledovnom odkaze <https://www.uvo.gov.sk/zaujemca-uchadzac/registre-o-hospodarskych-subjektoch/zoznam-hospodarskych-subjektov>, v časti "Formuláre a žiadosti"/"Poskytnutie údajov na vyžiadanie výpisu z registra trestov").

Ak má záujemca sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov preukazujúcich splnenie podmienok účasti osobného postavenia alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu záujemcu.

Pri záujemcovi, ktorý je skupinou dodávateľov, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu DNS, ktorú má zabezpečiť.

Podľa § 32 ods. 7 zákona o verejnom obstarávaní podmienky účasti podľa § 32 ods. 1 písm. a) zákona o verejnom obstarávaní musí spĺňať aj iná osoba ako osoba uvedená v § 32 ods. 1 písm. a) zákona o verejnom obstarávaní, ak táto osoba má právo konať za záujemcu, práva spojené s rozhodovaním alebo kontrolou v záujemcovi.

Podľa § 32 ods. 8 zákona o verejnom obstarávaní sa za inú osobu ako osoba podľa § 32 ods. 1 písm. a) zákona o verejnom obstarávaní, ak táto osoba má právo za záujemcu konať, práva spojené s rozhodovaním alebo kontrolou v záujemcovi, považuje osoba, ktorá má rozhodujúci vplyv na činnosť záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa záujemca spravuje, pričom rozhodujúcim vplyvom sa rozumie, ak iná osoba:

a) vlastní väčšinu akcií alebo väčšinový obchodný podiel u záujemcu,

b) má väčšinu hlasovacích práv u záujemcu,

c) má právo vymenúvať alebo odvolávať väčšinu členov štatutárneho orgánu alebo dozorného orgánu

záujemcu alebo

d) má právo vykonávať rozhodujúci vplyv na základe dohody uzavretej so záujemcom alebo na základe

spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto

osoba riadi.

Splnenie podmienky účasti podľa § 32 ods. 1 písm. a) zákona o verejnom obstarávaní vo vzťahu k inej osobe/iným osobám preukáže záujemca predložením vyplneného a podpísaného dokumentu „Čestné vyhlásenie o splnení podmienky účasti“, ktorý tvorí prílohu k tejto časti súťažných podkladov alebo iným čestným vyhlásením, z ktorého bude vyplývať splnenie podmienky účasti minimálne v rozsahu vyplývajúcom z prílohy k tejto časti súťažných podkladov. Čestné vyhlásenie podľa predchádzajúcej vety je záujemca povinný predložiť aj v prípade neexistencie inej osoby. Na záujemcov so sídlom, miestom podnikania alebo obvyklým pobytom mimo územia Slovenskej republiky sa na preukazovanie splnenia povinnosti podľa § 32 ods. 7 zákona o verejnom obstarávaní vzťahuje § 32 ods. 5 zákona o verejnom obstarávaní.

**Príloha k časti A.3 „Podmienky účasti“**

**Čestné vyhlásenie o splnení podmienky účasti**

podľa § 32 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) u inej osoby definovanej v § 32 ods. 7 zákona o verejnom obstarávaní

Čestne vyhlasujem, že:

1. neexistuje iná osoba spĺňajúca definíciu podľa § 32 ods. 7 zákona o verejnom obstarávaní\*
2. nasledujúce osoby spĺňajú definíciu podľa § 32 ods. 7 zákona o verejnom obstarávaní\*

|  |  |
| --- | --- |
|  | Meno a priezvisko fyzickej osoby/Obchodné meno, sídlo alebo miesto podnikania a IČO právnickej osoby |
| 1. |  |
| 2. |  |
| 3. |  |
| 4.\*\* |  |

Vyššie uvedené osoby spĺňajú podmienku účasti podľa § 32 ods. 1 písm. a) zákona o verejnom obstarávaní

Dátum: ......................................... Podpis: ............................................

 *[vypísať meno, priezvisko a funkciu*

*oprávnenej osoby záujemcu]*

*\* Vybrať možnosť pod písm. a) alebo písm. b). V prípade výberu možnosti pod písm. b) uviesť do tabuľky všetky požadované informácie vo vzťahu ku všetkým osobám spĺňajúcim definíciu podľa § 32 ods. 7 zákona o verejnom obstarávaní*

*\*\* Záujemca do tabuľky doplní v prípade potreby uvedenia väčšieho počtu osôb ďalšie riadky*

**Podľa § 32 ods. 7 zákona o verejnom obstarávaní** **podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania**.

Za inú osobu podľa **§ 32 ods. 7** zákona o verejnom obstarávaní sa považuje osoba, ktorá má rozhodujúci vplyv na činnosť záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa záujemca spravuje, pričom **rozhodujúcim vplyvom** sa rozumie, ak iná osoba podľa § 32 ods. 7 zákona o verejnom obstarávaní:

a) vlastní väčšinu akcií alebo väčšinový obchodný podiel u záujemcu,

b) má väčšinu hlasovacích práv u záujemcu,

c) má právo vymenúvať alebo odvolávať väčšinu členov štatutárneho orgánu alebo dozorného orgánu záujemcu, alebo

d) má právo vykonávať rozhodujúci vplyv na základe dohody uzavretej so záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

### **B.1 – Predmet dynamického nákupného systému**

Podrobná špecifikácia predmetu zákazky bude uvedená v dokumentoch ku konkrétnej zákazke, ktorá sa bude zadávať v zriadenom DNS. Predmetom zákaziek zadávaných v rámci DNS bude dodávka výpočtovej techniky a zariadení na špeciálne použitie vrátane dopravy do sídla verejného obstarávateľa. Úspešný uchádzač, ktorému bude zadaná konkrétna zákazka v zriadenom DNS, bude povinný zabezpečiť poskytnutie záručného servisu na dodaný tovar. Predmetom zákaziek zadávaných v DNS môže byť aj úvodná inštalácia a inicializačné zapojenie/spustenie dodaného tovaru. Predmetom zákaziek zadávaných v zriadenom DNS môže byť aj doplnková podpora k dodanému tovaru (napr. expresná oprava, expresná výmena zariadenia za nové po dobu opravy nefunkčného zariadenia), ktorá je na trhu štandardne poskytovaná výrobcom dodaného tovaru.

Verejný obstarávateľ rozdelil DNS do 3 kategórií.

Kategória č. 1: Servery a sieťové prvky

Predmetom zákaziek zadávaných v rámci tejto kategórie zriadeného DNS bude nákup serverov a sieťových prvkov, a to najmä rackov (dátových rozvádzačov), UPS (záložných zdrojov), diskových polí, páskových knižníc, aktívnych sieťových prvkov, menežovateľných a nemenežovateľných prepínačov (switchov), patch panelov, serverových konzolí, KVM pre serverové konzoly, vrátane náhradných dielov, či rozširujúcich prvkov k týmto zariadeniam. Pri serveroch obstarávaných v rámci tejto kategórie zriadeného DNS môže verejný obstarávateľ vyžadovať, aby ich súčasťou bol operačný systém.

Kategória č. 2: Stolové počítače, prenosné počítače a periférne zariadenia

Predmetom zákaziek zadávaných v rámci tejto kategórie zriadeného DNS bude najmä dodávka stolových počítačov, prenosných počítačov, monitorov, tlačiarní, skenerov, web kamier, interných a externých pamäťových diskov, klávesníc a myší, KVM prepínačov pre stolové a prenosné počítače, pamätí RAM, grafických a sieťových kariet, pamäťových USB kľúčov a ďalších pamäťových médií. Pri stolových a prenosných počítačoch obstarávaných v rámci tejto kategórie zriadeného DNS môže verejný obstarávateľ vyžadovať, aby ich súčasťou bol operačný systém. Predmetom zákaziek zadávaných v rámci tejto kategórie zriadeného DNS bude aj dodávka kopírovacích strojov, resp. multifunkčných zariadení zabezpečujúcich kopírovanie, tlač a skener. Predmetom zákaziek zadávaných v rámci tejto kategórie zradeného DNS nebude dodávka spotrebného materiálu ako podložky pod myš, materiál na čistenie počítačov a CD/DVD nosiče.

Kategória č. 3: Zariadenia na špeciálne použitie

Predmetom zákaziek zadávaných v rámci tejto kategórie zriadeného DNS bude najmä dodávka techniky na špeciálne použitie ako skenery odtlačkov prstov, celostránkové čítačky dokladov, čítačky čipových kariet, čítačky čiarových kódov, podpisové tablety a ďalšie zariadenia na špeciálne použitie určené najmä na zabezpečenie výkonu vízovej a konzulárnej agendy verejného obstarávateľa.

### **B.2 - Obchodné podmienky**

Vzorové zmluvy a vzorové rámcové dohody, ktoré tvoria prílohy k tejto časti súťažných podkladov, sú informatívneho charakteru. Verejný obstarávateľ môže zmluvné podmienky uvedené v prílohách k tejto časti súťažných podkladov meniť podľa aktuálnych potrieb. Konkrétne znenie zmluvných podmienok bude tvoriť súčasť dokumentácie k zákazke zadávanej v rámci zriadeného DNS. Verejný obstarávateľ uvádza, že dodacie lehoty budú stanovené individuálne pre každú zákazku zadávanú v rámci zriadeného DNS podľa jej charakteru.